Apparatus Golgianus
Apparatus Golgianus sive complexus Golgianus sive apparatus reticulatus internus seu complexus golgiensis est organellum plurimarum cellularum eucaryoticarum, nam tum in animalibus cum in plantis (quibus plures sunt et dictyosomata appellantur) invenitur. Anno 1897 a Camillo Golgi medico Italo repertus est, cui nomen organelli dicatum est. Apparatus Golgianus macromoleculas proteina et lipida post synthesin (quae in reticulo endoplasmatico fit) et ante dimissionem mutat, et digerit, et conligit. Complexus Golgianus magni momenti est in proteinis tractandis et secernendis.